Mer spesifikt var bakgrunnen for avgangen at han brøt sikkerhetsrutiner under et privat feriebesøk i Iran sammen med sin norsk-iranske kjæreste Bahareh Letnes fra 22. til 30. juli 2018. Iran er et av tre «høyrisikoland» for Norge, sammen med Russland og Kina. Ifølge norske sikkerhetsmyndigheter er Iran spesielt ivrig på elektronisk spionasje. Forut for denne ferieturen varslet han ikke statsminister Erna Solberg, noe han var forpliktet til å gjøre. Dessuten tok han jobbtelefonen med seg, noe som også var i strid med instruksene.